**Украдзенае дзяцінства**

Кацярына Арлова, вучаніца 5 класа,

ДУА “ Гімназія імя І.М. Ерашова г. Лепеля”

Жыў хлопчык Пеця з бацькам. Маці памерла, калі Пецю было тры гады. Бацька вельмі любіў сына, заўсёды браў яго з сабою. Так кожны дзень хадзілі яны пасвіць сваю карову Ночку, затым спраўляліся па гаспадарцы. Аднойчы, калі яны былі на пасце, да бацькі падышоў незнаёмы чалавек. Яны доўга размаўлялі, і потым бацька сказаў хлопчыку: “Сынок, пойдзем дахаты, мне трэба збірацца ў дарогу”. Калі яны прыйшлі, бацька ўзяў рукзак і паклаў туды хлеб, сала, малако, запалкі, цёплае адзенне. Потым моцна абняў сына на развітанне, сказаў, каб малы трымаўся бліжэй да цёткі Ганны, і пайшоў. Пайшоў на вайну, абараняць сваю зямлю ад ворага-акупанта.

Прайшло шмат часу: месяц, тры, год – а бацькі ўсё не было. Вельмі сумаваў Пеця, хацеў напісаць ліст на фронт, але не ведаў куды. Аднойчы вечарам пастукалі ў дзверы: тук-тук. Хлопчык адчыніў, а там паштальён з лістом-трохвугольнікам. Пеця ўзрадаваўся, пачаў чытаць: “Дарагі мой сынок, Пеця, як ты там маешся, ці здаровы? За мяне не хвалюйся, дай божа, хутка пабачымся”. Пеця прачытаў ліст некалькі разоў, углядваючыся ў знаёмы да болю бацькаў почырк, і сеў пісаць адказ. Ён пісаў шмат пра што, і пра сябе, і пра кароўку, і пра суседзяў, і пра тое, што сумуе і чакае з перамогай бацьку дамоў. Свой ліст хлопчык перадаў цёткай Ганнай, якую сустрэў на рагу вуліцы, цётка таксама спяшалася да паштальёна з лістом.

Праз некалькі тыдняў зноў пачуўся знаёмы грук ў дзверы, Пеця ўбачыў на парозе пісьманосца Мартына. Мартын сказаў Пецю:

* Я прынёс табе ліст…

Ліст, які прынёс паштальён у гэты раз, быў зусім іншы. Пеця не бачыў трохвугольніка. У руках хлопчыка апынуўся звычайны канверт, які прадаваўся на пошце да вайны. Калі Пеця адкрыў канверт і прачытаў ліст, ногі самі сталі падкошвацца, хлопчык сеў на калені і пачаў плакаць – бацьку забілі немцы.

Хлопчык цвёрда вырашыў адпомсціць ворагу за свайго бацьку, за украдзенае дзяцінства, за ўкрадзенае мірнае жыццё. Пеця, як і бацька некалі, пачаў збірацца ў дарогу: узяў з сабою сякерку, хлеб, бульбы. Пеця ішоў туды, куды неслі яго ногі. Па дарозе ён бачыў у небе самалёты, усё вакол гуло і дрыжала, ехала варожая калона машын. Каб не загінуць ад выстралаў акупантаў, Пеця сігануў у лес. Там яго знайшлі партызаны. Яны выслухалі хлопчыка і пакінулі яго ў сваім ў атрадзе. На працягу ўсёй вайны Пеця гераічна змагаўся з ворагамі, набліжаючы дзень Перамогі.